CELEX: 62022TN0115
Language: mt
Date: 2022-03-02 00:00:00
Title: Kawża T-115/22: Rikors ippreżentat fit-2 ta’ Marzu 2022 – Belshyna vs Il-Kunsill

25.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/42
            
         
      Rikors ippreżentat fit-2 ta’ Marzu 2022 – Belshyna vs Il-Kunsill
      (Kawża T-115/22)
      (2022/C 171/57)
      Lingwa tal-kawża: l-Ingliż
      
         Partijiet
      
      
         Rikorrent: Belshyna AAT (Bobruisk, il-Bjelorussja) (rappreżentanti: N. Tuominen u L. Engelen, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2021/2125 tat-2 ta’ Diċembru 2021 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja (1), u r-Regolament ta’ Implimentazzjoni tal-Kunsill (UE) 2021/2124 tat-2 ta’ Diċembru 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja (2) (iktar ’il quddiem il-“Miżuri kkontestati”); u
               
            
                  —
               
               
                  tikkundanna lill-Kunsill għall-ispejjeż sostnuti mir-rikorrenti f’din il-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-allegazzjoni li billi inkluda lir-rikorrenti fl-annessi tal-Miżuri kkontestati, il-Kunsill wettaq żball manifest ta’ evalwazzjoni. Jiġifieri, ir-rikorrenti ssostni li l-Miżuri kkontestati jipprovdu raġunijiet mhux sostanzjati, fattwalment żbaljati u infondati għall-inklużjoni tagħha. Barra minn hekk, ir-raġunijiet karenti pprovduti ma jurux rabta sostantiva suffiċjenti mal-kamp ta' applikazzjoni tal-miżuri.
               
            
                  2.
               
               
                  It-tieni motiv ibbażat fuq l-allegazzjoni li l-Miżuri kkontestati ma jissodisfawx il-livell ta’ prova meħtieġ għall-adozzjoni ta’ sanzjonijiet individwali. Billi pprova juża miżuri individwali sabiex jintlaħaq l-għan li jiġu ristretti l-attivitajiet tan-negozju u l-profitti ta’ impriża barranija proprjetà tal-Istat, il-Kunsill applika miżura ta’ natura illegali.
               
            
         (1)  ĠU 2021, L 430 I, p. 16.
      
      
         (2)  ĠU 2021, L 430 I, p. 1.